WEB-CONDES-CANTERBURY	Estimada hilha Venus, didec Saturn, era mia qu’ei era trajectòria mès ampla ath torn deth Solei, e eth mèn poder ei màger de çò qu’es òmes se pensen; a jo me pertanh era mòrt per estofament en trist mar, er empresoament en escures vòutes, era estrangulacion e eth morir penjat, era revòuta e rebellion des masses, es quèishes, es empodoaments clandestins; quan sò en Leo, era resvenja e era indemnizacion que son mies; e mèns son tanben era roïna des nauti palais e er esbauçament de tors e murs entre minèrs e hustèrs; aucí a Samson en tot hèr quèir era colomna; e mies son es malauties mortaus, es neres traïsons e conspiracions.